คือเรามีเพศสัมพันธ์กับแฟนเมื่อวันที่ 3 มกราที่ผ่านมาน่ะค่ะ แล้วตอนนี้ประจำเดือนก็ยังไม่มา แต่เราสวมถุงยางป้องกันแล้วนะคะ แต่ว่าหลั่งข้างในของเราโดยที่ยังไม่ได้เอาถุงยางออก ครั้งที่แล้วที่เรามีเพศสัมพันธ์กับแฟนเมื่อปีที่แล้ว ประจำเดือนก็ไม่มาสอง-สามเดือนเลย เราเลยกังวลน่ะค่ะ ว่าครั้งนี้จะมีโอกาสตั้งครรภ์ไหม ด้วยความที่เรามีประจำเดือนมาไม่ตรงเวลา
สวัสดีค่ะ whyamisosadafถ้าได้ใส่ถุงยางอนามัยขณะมีเพศสัมพันธ์ ใส่ตลอด ถุงไม่ขาด ไม่รั่ว โอกาสการตั้งครรภ์มีน้อยกว่า2%ค่ะประจำเดือนที่ไม่มานั้นอาจจะมีสาเหตุจากการตั้งครรภ์ได้ถึงแม้จะน้อยมาก ควรยืนยันด้วยชุดตรวจการตั้งครรภ์ทางปัสสาวะให้ผลบวกได้ 10-14 วันหลังปฏิสนธิ ถ้าไม่ได้ตั้งครรภ์ ควรไปตรวจหาสาเหตุกับแพทย์ต่อไป สาเหตุอื่นๆที่เป็นไปได้เช่นพังผืดมดลูก ถุงน้ำหลายใบในรังไข่ โรคไทรอยด์ น้ำหนักตัวมากเกินไป เป็นต้น